text: To anholdte i grundlovsforhør om Møgeltønder-drab
  23 september 2010 kl. 09.25
  De to mænd, Syd- og Sønderjyllands Politi anholdt onsdag eftermiddag i forbindelse med dobbeltdrabet i Møgeltønder, vil kl. 14 blive fremstillet i grundlovsforhør i retten i Sønderborg.
  Anklagemyndigheden vil af hensyn til den videre efterforskning i sagen bede om at få dørene lukkede ved grundlovsforhøret.
  De to mænd er en 32-årig mand fra Møgeltønder og en 25-årig mand fra en anden del af Sønderjylland.
  